b"\n_START_ARTICLE_\nFauna de Madagascar\n_START_PARAGRAPH_\nMadagascar ha sigut una illa des de fa gaireb\xc3\xa9 70 milions d'anys, separant-se d'\xc3\x80frica fa uns 165 milions d'anys i de l'\xc3\x8dndia uns 100 milions d'anys despr\xc3\xa9s._NEWLINE_Abans de l'arribada dels humans fa uns 2.000 anys, hi havia molts animals grans i inusuals vivint-hi, que descendien d'esp\xc3\xa8cies que originalment estaven presents quan Madagascar es convert\xc3\xad en una illa o que posteriorment creuaren el mar cap a Madagascar. Els n\xc3\xadnxols ecol\xc3\xb2gics s\xc3\xb3n omplerts per animals amb una hist\xc3\xb2ria diferent a la dels del continent afric\xc3\xa0, sovint portant a l'evoluci\xc3\xb3 convergent. Una gran proporci\xc3\xb3 d'aquests animals malgaixos end\xc3\xa8mics han mort despr\xc3\xa9s de l'arribada dels humans, particularment la megafauna._NEWLINE_Malgrat aix\xc3\xb2 i la desforestaci\xc3\xb3 massiva, Madagascar encara \xc3\xa9s la llar d'una quantitat incre\xc3\xafble de vida salvatge, la vasta majoria de la qual \xc3\xa9s \xc3\xbanica al m\xc3\xb3n. Madagascar \xc3\xa9s un dest\xc3\xad primari per l'ecoturisme, amb m\xc3\xa9s de 50 parcs nacionals i altres reserves protegides._NEWLINE_Es creu que hi hagu\xc3\xa9 nom\xc3\xa9s cinc esdeveniments de colonitzaci\xc3\xb3 de mam\xc3\xadfers terrestres provinents del continent afric\xc3\xa0. S\xc3\xb3n els tenrecs, els l\xc3\xa8murs, els carn\xc3\xadvors malgaixos, els nesomins i els ja extints bibimalagasis. Les altres colonitzacions de mam\xc3\xadfers s\xc3\xb3n les dels hipop\xc3\xb2tams amfibis (ja extints) i ratpenats."